किसानों ने भोपाल में पूर्व सीएम को बताई समस्या
चंबलेश्वर बांध संघर्ष समिति के सदस्य शनिवार को भोपाल पूर्व सीएम सुंदरलाल पटवा से मिले। उन्हें गंगाबावड़ी समूह पेयजल योजना निरस्त करवाने की गुहार लगाई। पटवा ने सीएम शिवराजसिंह चौहान से चर्चा करने का भरोसा दिलाया।
संघर्ष समिति व कंजार्डा पठार क्षेत्र के लोगों ने पूर्व सीएम पटवा से उनके आवास में मुलाकात की। ग्रामीण मांगीलाल धाकड़ व प्रेमचंद बंधु ने गंगाबावड़ी योजना की हकीकत पटवा को बताई। ग्रामीणों कहा सालों पहले आपने के द्वारा पड़दा क्षेत्र में गंगाबावड़ी बांध की नींव रखी गई थी। उस बांध से ही गांवाें में पाइप लाइन डालकर पेयजल उपलब्ध कराने की योजना बनाई गई थी। सालाें बाद भी बांध नहीं बना है और जल निगम के अधिकािरयों ने पाइप लाइन चंबलेश्वर बांध से डालना शुरू कर दिया है। बांध के अंदर इंटकवेल बनाया जा रहा है और योजना को चंबलेश्वर बांध में मर्ज कर दिया गया है। निर्माण स्थल पर गंगाबावड़ी समूह पेयजल योजना का बोर्ड भी लगा दिया है। करीब एक घंटे हुई चर्चा में ग्रामीणों से जल निगम इंदौर, जल संसाधन, पीएचई, पुलिस और प्रशासन के अधिकािरयों के रवैये की बाते बताई। कहा अधिकारी जेल में डालने की धमकी दे हे हैं। धाकड़ ने बताया इस पूर्व सीएम पटवा ने कहा- मैं आप लोगों की सारी बाते समझ गया हूं और आपकी समस्या को हल किया जाएगा। इस मामले में मैं सीएम चौहान से चर्चा करुंगा और आपके आवेदन भी दूंगा। पटवा के निर्देश पर ग्रामीणों ने सीएम हॉऊस जाकर मुख्य सचिव और सीएम के पीए को आवेदन की कॉपी उपलब्ध कराई।
पूर्व सीएम सुंदरलाल पटवा से चर्चा करते ग्रामीण।
जहां समिति के करीब सौ लोग भोपाल पहुंचे वहीं बांध किनारे दूसरे दिन भी लोग धरने पर बैठे। चंबलेश्वर बांध संघर्ष समिति के लोगों ने शुक्रवार से अनिश्चितकालीन धरना आंदोलन शुरू किया है। शनिवार को मुकेश मालवीय,राहुल मालवीय, हरिशंकर आर्य, रमेश धाकड़, किशोर राठौर, प्रकाश धाकड़ के साथ कई लोग धरने पर बैठे। ग्रामीणों को कहना है जब तक हमारी मांग पूरी नहीं होती तब तक धरना आंदोलन चलता रहेगा।
बांध पर दूसरे दिन जारी रहा धरना आंदोलन
hin_Deva hin_Deva hin_Deva mag_Deva hin_Deva hin_Deva